**ยาหม่อง**

**ชนิดขี้ผึ้ง**

**[ชื่อการค้า ปรับตามทะเบียนยา]**

**ยาใช้ภายนอก ห้ามรับประทาน**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้เป็นยาสูตรผสม ชื่อว่า ยาหม่อง
ซึ่งมีตัวยาสำคัญและส่วนประกอบตามที่ระบุในข้อ
7. ลักษณะและส่วนประกอบของยานี้
	1. **ยานี้ใช้เพื่ออะไร**
		+ ยานี้ใช้เพื่อบรรเทาอาการปวด บวม อักเสบ จากแมลงกัดต่อย หรือปวดเมื่อยกล้ามเนื้อ
1. **ข้อควรรู้ก่อนใช้ยา**
	1. **ห้ามใช้ยานี้เมื่อไร**
		* เคยแพ้ยานี้ หรือส่วนประกอบของยานี้
		* ห้ามใช้ยานี้ในเด็กอายุต่ำกว่า 5 ปี
	2. **ข้อควรระวังเมื่อใช้ยานี้**

**เพื่อความปลอดภัย ให้ปรึกษาแพทย์หรือเภสัชกร หากท่านมีภาวะต่อไปนี้**

* + - มีประวัติแพ้ยาแอสไพริน
		- ตั้งท้อง วางแผนจะตั้งท้อง หรืออยู่ระหว่างให้นมลูก
		- ใช้ยา สมุนไพร หรืออาหารเสริมอื่นอยู่

**“สอบถามแพทย์หรือเภสัชกร**
**ถ้าไม่แน่ใจว่ามีภาวะดังกล่าวหรือไม่**

1. **วิธีใช้ยา**
	1. **ขนาดและวิธีใช้**
		* ทายาบริเวณที่มีอาการ วันละ 2-3 ครั้ง
		* ยานี้สำหรับใช้ภายนอกเท่านั้น
		* ห้ามกินยานี้เด็ดขาด
		* หลีกเลี่ยงการทายาใกล้เคียงผิวหนังบริเวณที่บอบบาง เช่น ริมฝีปาก หรือดวงตา หรือผิวหนังบริเวณที่มีบาดแผล
	2. **ถ้าใช้ยาเกินขนาดที่แนะนำควรทำอย่างไร**
		* ให้สังเกตอาการอย่างใกล้ชิด หากมีอาการผิดปกติที่รุนแรง ให้รีบนำส่งโรงพยาบาลทันที
2. **ข้อควรปฏิบัติระหว่างใช้ยา**
* ล้างมือให้สะอาดทุกครั้งหลังก่อนและหลังใช้ยา
* ในกรณีที่ยาสัมผัสโดนผิวหนังบริเวณที่บอบบาง เช่น ริมฝีปาก หรือดวงตา ให้ล้างยาออกด้วยน้ำสะอาดปริมาณมาก ๆ
* ในกรณีที่มีการกินยานี้ให้รีบนำตัวส่งโรงพยาบาลทันที
* หากใช้ยานี้แล้วอาการแย่ลงหรือไม่ดีขึ้น ควรปรึกษาแพทย์หรือเภสัชกร
* ห้ามนำบริเวณที่ทายาเข้าใกล้เปลวไฟ เนื่องจากยาอาจติดไฟได้

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

1. **อันตรายที่อาจเกิดจากยา**
	1. **อาการที่ต้องหยุดยาแล้วรีบไปพบแพทย์ทันที**
		* บวมที่ใบหน้า เปลือกตา ริมฝีปาก ลมพิษ
		* หน้ามืด เป็นลม แน่นหน้าอก หายใจลำบาก
		* ผิวหนังลอก ผื่นแดง ตุ่มพอง มีจ้ำตามผิวหนัง
		* **อาการที่ไม่จำเป็นต้องหยุดยา แต่ถ้าอาการรุนแรงให้ไปพบแพทย์ทันที**
		* ผื่น แดง คัน หรือแสบร้อน บริเวณที่ทายา
2. **ควรเก็บยานี้อย่างไร**
* เก็บยาในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก
1. **ลักษณะและส่วนประกอบของยา**
* **ยามีลักษณะ** เป็นขี้ผึ้ง
* **ตัวยาสำคัญ** คือ เมทิลซาลิไซเลต (methyl salicylate) การบูร (camphor) เมนทอล (menthol) น้ำมันอบเชย (cinnamon oil) น้ำมันกานพลู (clove oil) น้ำมันยูคาลิปตัส (eucalyptus oil) น้ำมันสะระแหน่ (peppermint oil) น้ำมันสน (turpentine oil) ทิงเจอร์พริก (capsicum tincture) โคโลโฟนี (colophony)

**<ปรับปรุงข้อมูลตามทะเบียนยา>**

* **ขนาดบรรจุ** ภาชนะบรรจุขนาดไม่เกิน 30 กรัม

(ตามที่ขึ้นทะเบียน)

เอกสารฉบับนี้ปรับปรุงครั้งล่าสุด 15 มีนาคม 2567

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.